open-index/open-wikipedia-markdown huggingface dataset:
นกอีลุ้ม

**นกอีลุ้ม** หรือ **นกอีล้ม** () เป็นนกน้ำในวงศ์นกอัญชัน พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา ฟิลิปปินส์ และในประเทศไทยพบอยู่ทั่วทุกภาค

## ลักษณะ
รูปร่างเพรียว คอยาว นิ้วเท้ายาว หางสั้น นกอีลุ้มตัวผู้ในช่วงฤดูผสมพันธุ์จะมีขนตามตัวสีดำ ขนคลุมใต้โคนหางมีสีเหลืองอ่อน ที่หน้าผากมีเนื้อสีแดง ขาสีแดง หากเป็นช่วงนอกฤดูผสมพันธุ์ตัวผู้จะเปลี่ยนสีไปคล้ายคลึงกับตัวเมีย โดยขนตามลำตัวมีสีน้ำตาล ปากเหลือง ตรงหน้าผากไม่มีเนื้อสีแดง และขามีสีเขียว

## การกระจายพันธุ์และถิ่นอาศัย
พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา พม่า ฟิลิปปินส์ และไทย ในประเทศไทยพบอยู่ทั่วทุกภาค อาศัยอยู่ตามท้องทุ่งนา หนองบึง ช่วงฤดูฝนมักอาศัยอยู่ตามท้องนา แต่ในฤดูแล้งจะไปหากินตามหนองบึง

## พฤติกรรม
นกอีลุ้มกินเมล็ดข้าว พืชน้ำ ปลา ปู หอย เป็นอาหาร ผสมพันธุ์ ในช่วงเดือนมิถุนายน-สิงหาคม ทำรังตามพงหญ้า และวางไข่ครั้งละ 3-5 ฟอง

## สถานะการอนุรักษ์
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างไรก็ตาม นกอีลุ้มก็เป็นนกชนิดหนึ่งที่มักถูกจับหรือล่าเพื่อนำมาทำเป็นอาหารอยู่บ่อย ๆ ในช่วงฤดูฝนซึ่งเป็นฤดูผสมพันธุ์ โดยเรียกว่า "ไก่นา" เช่นเดียวกับนกชนิดอื่นในวงศ์เดียวกัน

## อ้างอิง

## แหล่งข้อมูลอื่น

หมวดหมู่:นกอัญชัน
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
มหาประติมากรรม

[240px|thumb|[Ahu Tongariki|อาฮูทองการิคีบนเกาะอีสเตอร์ ซึ่งเป็นรูปสลักหินโมอาย 15 รูปที่ได้รับการบูรณปฏิสังขรณ์ในคริสต์ทศวรรษ 1990]]

**มหาประติมากรรม** () เป็นคำที่มักจะใช้ในประวัติศาสตร์ศิลป์วิทยาและการวิพากษ์งานศิลปะ แต่ยังเป็นความหมายที่ยังไม่ลงตัว มหาประติมากรรมรวมแนวคิดสองอย่างๆ หนึ่งคือการใช้สอย และ อีกอย่างหนึ่งคือขนาด และอาจจะรวมแนวคิดที่สามที่เป็นแนวคิดเชิงอัตวิสัย มหาประติมากรรมจะใช้กับประติมากรรมทั้งหมดที่มีขนาดใหญ่ รูปคนที่มีขนาดครึ่งหนึ่งของคนจริงขึ้นไปก็ถือกันว่าเป็นมหาประติมากรรมตามทัศนคติของนักประวัติศาสตร์ศิลป์ และศิลปะร่วมสมัยก็ใช้สำหรับขนาดทั้งหมดของงานประติมากรรม ฉะนั้นมหาประติมากรรมจึงต่างจากจุลประติมากรรม, งานโลหะขนาดเล็ก, งานแกะสลักงาช้าง, บานพับภาพสองหรืองานในทำนองเดียวกัน

นอกจากนั้นมหาประติมากรรมเป็นคำที่ใช้สำหรับการสร้างหรือส่วนประกอบของอนุสาวรีย์อย่างใดอย่างหนึ่ง ซึ่งทำให้รวมทั้งหัวเสา, งานแกะนูนที่ติดกับผนังของสิ่งก่อสร้างจึงรวมอยู่ในบริบทนี้ด้วย แม้ว่าอาจจะเป็นงานชิ้นที่ไม่ใหญ่นัก ประโยชน์การใช้สอยของอนุสาวรีย์ก็เพื่อเป็นการระบุที่หมายของที่ฝังศพ หรือสำหรับเป็นอนุสรณ์สถานสำหรับผู้ที่เสียชีวิตไปแล้ว หรือเป็นสิ่งที่ใช้ในการแสดงอำนาจของประมุขของประชาคม ทั้งนี้ก็รวมทั้งอนุสรณ์สถานของศาสนสถาน 

แนวคิดที่สามอาจจะเจาะจงเฉพาะงานชิ้นใดชิ้นหนึ่ง คำอธิบายของคำว่า “Monumental” ใน “A Dictionary of Art and Artists” โดย ปีเตอร์ และ ลินดา เมอร์เรย์ให้คำจำกัดความไว้ว่า:

## อ้างอิง

*Schapiro, Meyer, *Selected Papers, volume 2, Romanesque Art*, 1977, Chatto & Windus, London, ISBN 0701122390

*
หมวดหมู่:ประวัติศาสตร์ศิลปะ
การเผยแพร่คริสต์ศาสนาไฮเบอร์โน-สกอตแลนด์

**คณะเผยแพร่คริสต์ศาสนาไฮเบอร์โน-สกอตแลนด์** () เป็นคณะเผยแพร่คริสต์ศาสนา (Mission) ที่นำโดยนักบวชชาวไอร์แลนด์ และชาวสกอตแลนด์ในการดำเนินการเผยแพร่คริสต์ศาสนา และก่อตั้งสำนักสงฆ์ในบริเตนใหญ่ และแผ่นดินใหญ่ยุโรปในระหว่างยุคกลาง โครงการเผยแพร่คริสต์ศาสนาเริ่มขึ้นในปี ค.ศ. 563 ในการก่อตั้งไอโอนา โดยนักบุญโคลัมบานักบวชชาวไอร์แลนด์ Columba ในการพยายามสอนศาสนาให้แก่ชาวเกลส์ of อาณาจักรดาลริอาตา และในการเปลี่ยนชาวพิคท์ให้มานับถือคริสต์ศาสนา ในช่วงหลายร้อยปีต่อมาโครงการเผยแพร่คริสต์ศาสนาก็ขยายอำนาจและอิทธิพลเข้าไปในบริเวณอังกฤษของแองโกล-แซ็กซอน และในจักรวรรดิแฟรงค์ การเผยแพร่ในระยะแรกมักจะเกี่ยวข้องกับกิจการที่เรียกว่าคริสต์ศาสนาเคลติค ที่มีลักษณะที่เป็นเอกลักษณ์ตรงการจัดระบบบริหารในแวดวงของสำนักสงฆ์แทนที่จะในขอบข่ายของสังฆมณฑล แต่ต่อมาก็เริ่มมามีลักษณะที่คล้ายคลึงกับลักษณะของแผ่นดินใหญ่ยุโรป

## อ้างอิง

## ดูเพิ่ม
* คณะเผยแพร่คริสต์ศาสนาแองโกล-แซ็กซอน

## แหล่งข้อมูลอื่น
* Original Catholic Encyclopedia text of this article

หมวดหมู่:คริสต์ศาสนาเคลติค
หมวดหมู่:คริสต์ศาสนาแองโกล-แซ็กซอน
หมวดหมู่:ประวัติศาสตร์สกอตแลนด์
หมวดหมู่:ประวัติศาสตร์ไอร์แลนด์
หมวดหมู่:คริสต์ศาสนาแองโกล-แซ็กซอน
หมวดหมู่:คริสต์ศาสนาในยุโรป
หมวดหมู่:การเผยแพร่คริสต์ศาสนา
สภาพผักเรื้อรัง

**สภาพผักเรื้อรัง** () เป็นภาวะที่ผู้ป่วยซึ่งได้รับความเสียหายรุนแรงที่สมองซึ่งเคยอยู่ในภาวะโคม่าได้ฟื้นตัวกลับสู่ภาวะตื่นโดยไม่มีสติรู้ตัว ถือเป็นคำวินิจฉัยที่ไม่มีความแน่นอนชัดเจนโดยอาจถือว่าเป็นกลุ่มอาการอย่างหนึ่ง ผู้ป่วยที่อยู่ใน **สภาพผัก** () เป็นเวลา 4 สัปดาห์จะจัดกลุ่มเป็นสภาพผักเรื้อรัง และหากยังคงอยู่สภาพผักเรื้อรังอีก 1 ปีจะถือเป็น **สภาพผักถาวร** ()

หมวดหมู่:การุณยฆาต
ซอกเกอร์ซิตี

**ซอกเกอร์ซิตี** () หรือเป็นที่รู้จักในอีกชื่อว่า **สนามกีฬาเอฟเอ็นบี** (FNB) เป็นสนามกีฬาที่ตั้งอยู่บริเวณโซวีโต เมืองโจฮันเนสเบิร์ก ประเทศแอฟริกาใต้ ตั้งอยู่ใกล้กับสำนักงานใหญ่สมาคมฟุตบอลแอฟริกาใต้ ซึ่งใช้เป็นสำนักงานของฟีฟ่าและคณะกรรมการจัดการท้องถิ่นของการแข่งขันฟุตบอลโลก 2010

สนามแห่งนี้นอกจากจะเป็นสนามกีฬาสำหรับแข่งขันฟุตบอล ยังเป็นสนามกีฬาที่ใหญ่ที่สุดในทวีปแอฟริกาในปัจจุบัน จุผู้ชมได้ 94,736 คน สถานที่ตั้งของสนามเป็นสถานที่ที่เนลสัน แมนเดลากล่าวปราศรัยครั้งแรกในโจฮันเนสเบิร์กหลังจากที่เขาออกมาจากคุก และยังเป็นที่ที่เคยจัดงานศพของคริส ฮานิ

## อ้างอิง

หมวดหมู่:สิ่งก่อสร้างตั้งแต่ พ.ศ. 2552
หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
หมวดหมู่:สนามฟุตบอลในประเทศแอฟริกาใต้
พระเจ้าราชวรวงศ์เธอ พระองค์เจ้าภัควดี

**พระเจ้าราชวรวงศ์เธอ พระองค์เจ้าภัควดี** (1 เมษายน พ.ศ. 2398 – 3 กันยายน พ.ศ. 2483) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพลอย ได้รับพระมหากรุณาธิคุณเป็นพิเศษจากพระบาทสมเด็จพระจอมเกล้าเจ้าอยู่หัว พระราชทานหีบหมากเสวยลงยา และโต๊ะทองคำ

หลังเกิดการเปลี่ยนแปลงการปกครองในปี พ.ศ. 2475 ทำให้เหล่าพระบรมวงศานุวงศ์ทั้งหลายต้องดำรงพระชนม์ชีพอยู่อย่างยากลำบากและขัดสน บางพระองค์ถูกปลดออกจากงานราชการ บางพระองค์ต้องทรงลี้ภัยไปประทับยังต่างประเทศ บางพระองค์ถูกลดเบี้ยหวัดเงินปี ซึ่งพระเจ้าราชวรวงศ์เธอ พระองค์เจ้าภัควดีก็ทรงเป็นหนึ่งในพระบรมวงศานุวงศ์ที่ได้รับผลกระทบ ด้วยทรงได้รับเบี้ยหวัดเงินปีไม่เพียงพอต่อการดำรงพระชนม์ชีพ จนถึงขนาดต้องไปหยิบยืมจากพระบรมวงศานุวงศ์พระองค์อื่น โดยในเรื่องนี้มีใจความปรากฏในลายพระหัตถ์ของหม่อมเจ้าหญิงจงจิตรถนอม ดิศกุล ที่ทรงเขียนไปถวายแด่สมเด็จพระเจ้าบรมวงศ์เธอ กรมพระยาดำรงราชานุภาพ ผู้เป็นพระบิดาซึ่งทรงประทับอยู่ที่ปีนัง มีความในจดหมายว่า *“เมื่อ ๒ วันนี้ พระองค์ภัควดีเสด็จมาที่บ้านรับสั่งว่าเงินงวดยังไม่ออก ไม่มีเงินจะใช้เลย ท่านขอยืมหม่อนฉัน ๒๐ บาท หม่อมฉันได้ทูลว่าหม่อมฉันก็ยากจน ท่านก็วิงวอนอยู่ท่าเดียวเลยต้องถวายท่าน รับสั่งว่าเคยไปทูลรบกวนเสด็จอาถ้าท่านจะกวนหม่อมฉันแทนเสด็จพ่อ เห็นว่าเพียง ๒๐ บาทจึงได้ถวายไปเพื่อสงเคราะห์แก่พระราชวงศ์”*

พระเจ้าราชวรวงศ์เธอ พระองค์เจ้าภัควดี สิ้นพระชนม์ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 3 กันยายน พ.ศ. 2483 สิริพระชันษา 85 ปี เป็นพระราชธิดาในพระบาทสมเด็จพระปิ่นเกล้าเจ้าอยู่หัว ที่สิ้นพระชนม์เป็นลำดับท้าย ๆ มีพระชนม์ยาวนานถึง 5 แผ่นดิน

## พระเกียรติยศ
### พระอิสริยยศ
*พระเจ้าวรวงศ์เธอ พระองค์เจ้าภัควดี (1 เมษายน พ.ศ. 2398 – รัชสมัยรัชกาลที่ 5)
*พระเจ้าบวรวงศ์เธอ พระองค์เจ้าภัควดี (รัชสมัยรัชกาลที่ 5 – 15 กรกฎาคม พ.ศ. 2454)
*พระเจ้าราชวรวงศ์เธอ พระองค์เจ้าภัควดี (15 กรกฎาคม พ.ศ. 2454 – ปัจจุบัน)

### เครื่องราชอิสริยาภรณ์
* 

## อ้างอิง

* 

หมวดหมู่:พระเจ้าราชวรวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในพระบาทสมเด็จพระปิ่นเกล้าเจ้าอยู่หัว
หมวดหมู่:ผู้ได้รับเหรียญรัตนาภรณ์ ม.ป.ร.3
พระเจ้าราชวรวงศ์เธอ พระองค์เจ้าพิมพับสรสร้อย

**พระเจ้าราชวรวงศ์เธอ พระองค์เจ้าพิมพับสรสร้อย** (พ.ศ. 2399 – 22 เมษายน พ.ศ. 2468) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสอางองค์

พระเจ้าราชวรวงศ์เธอ พระองค์เจ้าพิมพับสรสร้อย สิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 22 เมษายน พ.ศ. 2468 เวลา 6.20 นาฬิกา ณ พระตำหนักในพระบรมมหาราชวัง ด้วยพระโรควัณโรคภายใน สิริพระชันษา 69 ปี

## พระเกียรติยศ
### พระอิสริยยศ
* พระเจ้าวรวงศ์เธอ พระองค์เจ้าพิมพับสรสร้อย (พ.ศ. 2399 – สมัยรัชกาลที่ 5)
* พระเจ้าบวรวงศ์เธอ พระองค์เจ้าพิมพับสรสร้อย (สมัยรัชกาลที่ 5 – 15 กรกฎาคม พ.ศ. 2454)
* พระเจ้าราชวรวงศ์เธอ พระองค์เจ้าพิมพับสรสร้อย (15 กรกฎาคม พ.ศ. 2454 – 22 เมษายน พ.ศ. 2468)

### เครื่องราชอิสริยาภรณ์
* 
* 

## อ้างอิง

* 

หมวดหมู่:พระเจ้าราชวรวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในพระบาทสมเด็จพระปิ่นเกล้าเจ้าอยู่หัว
หมวดหมู่:ชาวไทยเชื้อสายลาว
หมวดหมู่:เสียชีวิตจากวัณโรค
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ม.ป.ร.4
ณัชชา อารีย์รัก

**ณัชชา อารีย์รัก** (19 ธันวาคม พ.ศ. 2531 - ปัจจุบัน ) หรือ  **"อุ๋งอิ๋ง"**  เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานโฆษณา ครั้งแรกเป็นของกานิเย่เมื่อปี พ.ศ. 2551 และเริ่มมีชื่อเสียงเป็นที่รู้จักมากขึ้นเมื่อเข้ารอบเป็น ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3 หลังจากนั้นได้ถ่ายแบบ และเล่นมิวสิกวิดีโอบ้าง จนล่าสุดได้รับบทเป็น ม่ายสาววัย 30 ปี  น้องสาวของ "โยธิต" ผู้มีจิตใจดี เสียสละ รักครอบครัว และหลงรัก "เสือ" มากจนหลงผิด ที่ชื่อว่า "โยถิกา" ในละครเรื่อง "เพียงใจที่ผูกพัน"

## ประวัติ
ณัชชา อารีย์รัก เขียนสะกดเป็นชื่อภาษาอังกฤษได้ว่า **"Natcha Arirak"** ซึ่งเป็นชื่อที่ใช้ในการแสดง แต่แท้จริงแล้วอุ๋งอิ๋งมีชื่อจริงว่า **กนกวรรณ อร่ามอารีรักษ์** เกิดวันที่  ในตัวเมืองจังหวัดกระบี่ ภาคใต้ของไทย และเคยเปิดเผยว่า ชื่อเล่น **"อุ๋งอิ๋ง"** แผลงมาจากที่คุณแม่ตั้งให้ว่า **"ยู้อิ๋งนิ้ง"** มาตั้งแต่กำเนิด ปัจจุบันศึกษาอยู่ที่คณะนิเทศศาสตร์ สาขาเอกวิทยุโทรทัศน์ ชั้นปีที่ 3 มหาวิทยาลัยกรุงเทพ

## ผลงาน
### ละครโทรทัศน์

### การประกวด
* **ID10** ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3

### ภาพยนตร์โฆษณา

### มิวสิกวิดีโอ

### ผลงานอื่น
* ประกาศแจ้งรายการ ช่อง3 (ชั่วคราว)
* ถ่ายแบบนิตยสารวัยรุ่น

## อ้างอิง
* ณัชชา อารีย์รัก (The Idol) 
* ข้อมูลนักแสดง  
* (MV ที่แสดง)
หมวดหมู่:นักแสดงจากจังหวัดกระบี่
หมวดหมู่:นางแบบไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
ปฏิบัติการบอดีการ์ด

**ปฏิบัติการบอดีการ์ด** ซึ่งดำเนินการในระหว่างสงครามโลกครั้งที่สอง เป็นแผนการลวงทางยุทธศาสตร์โดยรวมของฝ่ายสัมพันธมิตรในทวีปยุโรป ระหว่างปี ค.ศ. 1944 โดยเป็นส่วนหนึ่งของการเตรียมการการรุกรานนอร์ม็องดี จุดประสงค์หลักของแผนการดังกล่าวคือการชักจูงให้ฝ่ายเยอรมันเชื่อว่าการรุกรานทวีปยุโรปตะวันตกเฉียงเหนือจะเกิดขึ้นช้าว่าที่วางแผนไว้จริง และคุกคามจะโจมตีในสถานที่อื่นนอกเหนือไปจากเป้าหมายที่แท้จริง รวมทั้งจังหวัดปาดกาแล, คาบสมุทรบอลข่าน, ประเทศฝรั่งเศสตอนใต้, นอร์เวย์ และการโจมตีของโซเวียตในบัลแกเรียและตอนเหนือของนอร์เวย์

ส่วนหลักของปฏิบัติการบอดีการ์ดคือการใช้อุบายหลอกลวงข้าศึกเกี่ยวกับการกะเวลา น้ำหนัก และทิศทางของการรุกรานอร์ม็องดี โรเจอร์ เฮสเต็ธ ผู้ซึ่งช่วยวางแผนและดำเนินการตามปฏิบัติการในขณะที่ทำงานอยู่ใน "อ็อบส์บี" ภาคการหลอกลวงของกองบัญชาการทหารสูงสุดของกองกำลังรบนอกประเทศสัมพันธมิตร ได้บันทึกในหนังสือของเขาถึงเป้าหมายสามประการของปฏิบัติการบอดีการ์ด ซึ่งทั้งหมดนี้ได้ละไว้ในภาคผนวกวายของคอสแซค (COSSAC) แผนการหลอกลวงก่อนหน้า เป้าหมายดังกล่าวประกอบด้วย:
# เพื่อชักชวนกองบัญชาการทหารเยอรมันให้เชื่อว่าการโจมตีหลักและการโจมตีที่ตามมาจะเกิดขึ้นในหรือทางตะวันออกของจังหวัดปาส์-เดอ-กาเลส์ อันจะเป็นการกระตุ้นให้ข้าศึกคงกำลังหรือเสริมกำลังทางบกและทางอากาศ รวมไปถึงเครื่องป้องกันข้าศึกที่นั่น ซึ่งจะทำให้การป้องกันบริเวณอื่นอ่อนแอลง โดยเฉพาะอย่างยิ่ง พื้นที่เมืองค็อง
# เพื่อสร้างความสงสัยให้กับข้าศึกถึงวันที่และเวลาของการโจมตีที่แท้จริง
# ระหว่างและหลังจากการโจมตีหลัก เพื่อจำกัดวงของกองกำลังทางบกและทางอากาศของเยอรมนีให้อยู่ในหรือทางตะวันออกของจังหวัดปาส์-เดอ-กาเลส์จำนวนมากที่สุดเท่าที่จะเป็นไปได้ เป็นเวลาอย่างน้อย 14 วัน

แผนบอดีการ์ดถูกสร้างขึ้นโดยส่วนควบคุมลอนดอน อันเป็นผลสืบเนื่องมาจากการประชุมเตหะรานในเดือนพฤศจิกายน ค.ศ. 1943 ปฏิบัติการดังกล่าวถูกแบ่งออกเป็นสามปฏิบัติการย่อย: ปฏิบัติการความทรหด ซึ่งประกอบด้วยส่วนทางเหนือ (ถูกออกแบบมาเพื่อลวงฝ่ายเยอรมันว่าจะมีการรุกรานนอร์เวย์) และส่วนทางใต้ (ซึ่งลวงฝ่ายเยอรมันว่าจะมีการรุกรานที่ปาส์-เดอ-กาเลส์) อีกปฏิบัติการหนึ่ง คือ ปฏิบัติการเซเพลิน เพื่อแสดงความต้องการว่าจะมีการยกพลขึ้นบกบนเกาะครีตหรือในโรมาเนีย นอกจากนี้ยังมีอีก 36 ปฏิบัติการย่อยซึ่งไม่ขึ้นกับส่วนควบคุมลอนดอน

## อ้างอิง

## แหล่งข้อมูลอื่น
*Anthony Cave Brown, Bodyguard of Lies: The Extraordinary True Story Behind D-Day , 1975.
*Jon Latimer, *Deception in War,* New York: Overlook Press, 2001. ISBN 978-1585673810.

หมวดหมู่:ยุทธการและปฏิบัติการทางทหารในสงครามโลกครั้งที่สอง
แร้งเทาหลังขาว

**แร้งเทาหลังขาว** (อังกฤษ: The Indian White-rumped Vulture; ชื่อวิทยาศาสตร์: *Gyps bengalensis*) นกล่าเหยื่อจำพวกอีแร้งชนิดหนึ่ง

## ลักษณะ
จัดเป็นนกขนาดใหญ่ชนิดหนึ่ง ลำตัวยาวถึง 90 เซนติเมตร สีลำตัวดำแกมสีน้ำตาล บริเวณส่วนหัวและลำคอไม่มีขนปกคลุมเป็นแผ่นหลังสีคล้ำตอนล่างของคอมีขนเป็นวงสีขาวรอบหลังตอนล่างและโคนหางสีขาวเด่นชัดบริเวณด้านในของต้นขามีแต้มสีขาวซึ่งจะเห็นได้ชัดขณะเกาะยืน นกอายุน้อยลำตัวสีน้ำตาลออกแดงหรือสีน้ำตาลเข้มไม่มีแถบสีขาวเลย

## พฤติกรรมและการขยายพันธุ์
กินซากสัตว์เป็นอาหาร ทำรังในเดือนพฤศจิกายนและธันวาคมจนถึงเดือนกุมภาพันธ์ ทำรังบนยอดไม้สูง เคยพบทำรังบนยอดต้นมะพร้าว วางไข่ครั้งละ 1 ฟอง ทั้งสองเพศช่วยกันทำรังและกกไข่

## การกระจายพันธุ์
มีการแพร่กระจายพันธุ์ตั้งแต่ภูมิภาคเอเชียใต้, จีนด้านตะวันออกเฉียงใต้ และทั่วภูมิภาคเอเชียตะวันออกเฉียงใต้ ในป่าชุมนุมใกล้กับที่อยู่ของมนุษย์เคยพบมีชุกชุมทั่วไปในบริเวณที่ราบชอบเกาะอยู่ในฝูงใหญ่บนต้นไม้ตามลาดเขาและต้นไม้สูงตามชายป่าหรือริมไร่นา  สำหรับในประเทศไทย แร้งเทาหลังขาวเป็นนกที่หาดูได้ยากมาก มีรายงานการพบแร้งชนิดนี้ที่เขตรักษาพันธุ์สัตว์ป่าทุ่งใหญ่-ห้วยขาแข้ง ในเขตจังหวัดตากและจังหวัดอุทัยธานี ที่ใกล้โรงฆ่าสัตว์ จังหวัดปัตตานี และที่ทุ่งนาริมถนนในจังหวัดชัยภูมิ  เป็นต้น

## สถานะอนุรักษ์
ปัจจุบัน แร้งเทาหลังขาว เป็นนกที่หาได้ยากมากในประเทศไทย จึงถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับแร้งและนกในกลุ่มเดียวกันนี้ชนิดอื่น ๆ

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:แร้ง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
หีบแฟรงค์

**หีบแฟรงค์** () เป็นหีบที่สลักจากกระดูกวาฬของสมัยแองโกล-แซ็กซอน ที่ในปัจจุบันเป็นของพิพิธภัณฑ์บริติช, ลอนดอน, อังกฤษ หีบแน่นไปด้วยลวดลายสลักด้วยมีดแซะเป็นฉากเรื่องราวแบบงานสลักนูนราบสองมิติ พร้อมด้วยคำจารึกส่วนใหญ่ที่เป็นอักษรรูนส์ การตีความหมายของภาพและอักษรจารึกยังคงเป็นเรื่องที่ศึกษากันอยู่อย่างลึกซึ้ง แต่โดยทั่วไปแล้วเชื่อกันว่ามีที่มาจากนอร์ทธัมเบรีย หีบแฟรงค์เป็นงานชิ้นที่มีความสำคัญในการทำความเข้าใจถึงวัฒนธรรมแองโกล-แซ็กซอนตอนต้น

หัวข้อและที่มาของภาพสลักบนหีบแตกต่างกันไป ที่รวมทั้งภาพคริสเตียนภาพหนึ่ง “การชื่นชมของแมไจ” และ ภาพที่มาจากประวัติศาสตร์โรมัน (จักรพรรดิไททัส) และ ตำนานเทพโรมัน (รอมิวลุส และรีมุส) และภาพจากตำนานของชนพื้นเมืองเจอร์มานิค: ตำนานเจอร์มานิคเกี่ยวกับเวย์แลนด์ช่างตีเหล็ก, ฉากจากตำนานซิเกิร์ด และตำนานจากตอนที่หายไปของตำนานเกี่วยกับอยิลลัซน้องชายของเวย์แลนด์ช่างตีเหล็ก คำจารึก “แสดงถึงความสามารถทางภาษาและอักขระ แม้ส่วนใหญ่จะเขียนโดยใช้ภาษาอังกฤษเก่าและอักษรรูนส์ ขณะที่ยังเขียนเป็นภาษาละติน” บ้างก็เขียนกลับหัวกลับหางหรือจากขวาไปซ้าย จะเห็นได้ชัดว่าเป็นลักษณะของหีบเป็นงานที่เลียนแบบงานหีบสลักงาช้างของยุคโบราณตอนปลายของเบรสเชีย เช่นเดียวกับหีบโวโรลีซึ่งเป็นงานของไบแซนไทน์ที่แผลงมาจากศิลปะคลาสสิกที่สร้างราว ค.ศ. 1000 

## อ้างอิง
 

## ดูเพิ่ม
* ศิลปะแองโกล-แซ็กซอน

## แหล่งข้อมูลอื่น
*The Franks Casket (British Museum page)
*Alfred Becker, Webseite zu ''Franks Casket''
*Austin Simmons, ''The Cipherment of the Franks Casket'' Simmons' theory, with the best images 

หมวดหมู่:งานแกะสลักงาช้าง
หมวดหมู่:บรรจุภัณฑ์
หมวดหมู่:งานศิลปะในคริสต์ศตวรรษที่ 8
หมวดหมู่:ศิลปะแองโกล-แซกซัน
หมวดหมู่:งานแกะสลักงาช้าง
หมวดหมู่:งานสะสมของพิพิธภัณฑ์บริติช
การเสด็จสู่แดนผู้ตาย

**การเสด็จสู่แดนผู้ตาย** (, ) เป็นหลักความเชื่อหนึ่งในเทววิทยาคริสเตียนตามหลักข้อเชื่อของอัครทูตและหลักข้อเชื่ออะทาเนเซียนที่กล่าวว่า “พระเยซูเสด็จสู่แดนผู้ตาย” ซึ่งเป็นนรกภูมิแบบหนึ่งตามความเชื่อของชาวยิว แต่เพราะความที่ขาดการอ้างอิงที่ชัดแจ้งในบทบันทึกทางศาสนาทำให้ความเชื่อนี้ยังยังคงเป็นที่ถกเถียงและตีความแตกต่างกันอยู่

## อ้างอิง

## ดูเพิ่ม
* ปากนรกภูมิ

## แหล่งข้อมูลอื่น

* Catholic Encyclopedia: Harrowing of Hell
* Encyclopedia Britannica: Harrowing of Hell 
* ''Gospel of Nicodemus'': Descensus Christ ad inferos*
* [https://web.archive.org/web/20071211142319/http://www.earlychristianwritings.com/text/gospelnicodemus.html The Gospel of Nicodemus] including the Descent into Hell
* [http://www.umm.maine.edu/faculty/necastro/drama/chester/play_18.html Harrowing of Hell]  in the [[Chester Mystery Plays|Chester Cycle]]
* [http://www.patzinakia.ro/libri/Harrowing.html Le Harrowing of Hell dans les Cycles de York, Towneley et Chester]*, by Alexandra Costache-Babcinschi (ebook, French)
* Lord's Descent into Hell, The
* Russian Orthodox iconography of the Harrowing of Hell
* Summa Theologica: Christ's descent into hell 

หมวดหมู่:พระเยซู
หมวดหมู่:คำศัพท์ศาสนาคริสต์
หมวดหมู่:สัญลักษณ์ในศาสนาคริสต์
หมวดหมู่:ปรัชญาศาสนาคริสต์
หมวดหมู่:การอัศจรรย์ในพันธสัญญาใหม่
หมวดหมู่:ศาสนาคริสต์กับความตาย
วัดสะแก (จังหวัดปทุมธานี)

**วัดสะแก** ตั้งอยู่ในหมู่ที่ 2 บ้านธาตุ ตำบลสามโคก อำเภอสามโคก จังหวัดปทุมธานี ห่างจากตัวจังหวัดประมาณ 6 กิโลเมตร สร้างในราว พ.ศ. 2115 สมัยอยุธยาตอนกลาง (รัชสมัยสมเด็จพระมหาธรรมราชา) จึงมีสิ่งเก่าแก่ในวัดมากมายได้แก่ หมู่เจดีย์ เจดีย์แบบจีน (ถะ) พระประธานที่งดงาม วิหารเก่า พระเจดีย์เก่า พระพุทธรูป และเรือนไทย ภายในวัดมีกุฏิสงฆ์ อาคารทรงไทยแบบรามัญ เป็นอาคารเจดีย์ย่อมุมไม้สิบสองและเจดีย์แบบอื่น มีโบสถ์และหอระฆังเก่าสมัยอยุธยา

สะแก
สะแก
หมวดหมู่:โบราณสถานในจังหวัดปทุมธานี
พระคริสต์ทรงพระสิริ

[240px|thumb|''พระเยซูผู้ทรงเดชานุภาพ'' บน[หน้าบันของมหาวิหารชาทร์ ประเทศฝรั่งเศส]]

**พระคริสต์ทรงพระสิริ** () หรือ **พระคริสต์ผู้ยิ่งใหญ่** ( ),  เป็นภาพพระเยซูประทับบนบัลลังก์ในฐานะประมุขของโลก ในการวางองค์ประกอบของงานศิลปะจะเป็นภาพที่จะมองจากด้านหน้าเสมอ และมักจะขนาบด้วยคนหรือสิ่งศักดิ์สิทธิ์ต่างๆ ที่เปลี่ยนไปแล้วแต่บริบท ลักษณะ

ภาพ “พระคริสต์ทรงพระสิริ” เป็นภาพที่วิวัฒนาการมาตั้งแต่ศิลปะคริสเตียนยุคแรกที่นำมาโดยตรงจากภาพจักรพรรดิโรมันบนบัลลังก์ ในศิลปะไบแซนไทน์จะมีลักษณะที่ต่างออกไปเล็กน้อยเป็นภาพครึ่งพระองค์ “พระคริสต์ผู้ทรงสรรพานุภาพ” (Christ Pantocrator) และจะไม่มีสิ่งอื่นใดประกอบ และภาพ “เดอีซิส” (Deesis) ที่เป็นภาพทั้งพระองค์บนบัลลังก์ขนาบด้วยพระแม่มารีย์และนักบุญยอห์นผู้ให้บัพติศมาและนักบุญองค์อื่น ๆ ทางตะวันตกองค์ประกอบของภาพวิวัฒนาการมาโดยตลอดจนกระทั่งถึงสมัยฟื้นฟูศิลปวิทยา และยังคงดำรงความสำคัญจนมาถึงปลายศิลปะบารอกที่เป็นภาพที่ลอยอยู่บนฟ้า

## ระเบียงภาพ

ไฟล์:Bildhuggarkonst, Junius Bassus sarkofag, Nordisk familjebok.png|งานสร้างแทนของเดิมของโลงหินของจูนิอัส บาสซัส พร้อมด้วย *Traditio Legis*
ไฟล์:9818 - Milano - Sant'Ambrogio - Sarcofago di Stilicone - Foto Giovanni Dall'Orto 25-Apr-2007.jpg|รายละเอียดของโลงหินของคริสต์ศตวรรษที่ 4บาซิลิกาซานอัมโบรจิโอมิลาน, อิตาลี
ไฟล์:Lucca.San Frediana02.JPG|งานโมเสกแบบไบแซนไทน์ของคริสต์ศตวรรษที่ 11ด้านหน้าบาซิลิกาซานเฟรดิอาโน ลูคคา, อิตาลี
ไฟล์:Stift Innichen, Skulptur über dem Südportal.JPG|“พระคริสต์ผู้ยิ่งใหญ่”และสัญลักษณ์ของประกาศกทั้งสี่บนประตูด้านใต้ของอารามเบเนดิกตินอินนิเคน, ไทโรลใต้
ไฟล์:Vezelay Tympan11.jpg|“พระเยซูผู้ตัดสิน”แอบบีเวเซอเล, ฝรั่งเศส
ไฟล์:Conques - Abbatiale Sainte-Foy - Tympan 3.jpg|“พระเยซูผู้ตัดสิน”แอบบีแซ็งต์ฟัว, คองค์สฝรั่งเศส
ไฟล์:Chartres2006 092.jpg|“พระคริสต์ทรงพระสิริ”บนหน้าบันของมหาวิหารโนเทรอดามแห่งชาร์ทร์ฝรั่งเศส
ไฟล์:Bern Muenster Portal.jpg|“พระคริสต์ทรงพระสิริ”ล้อมรอบด้วยอัครทูตกรอบตกแต่งประตูและการตัดสินครั้งสุดท้ายบนหน้าบันแบร์น, สวิตเซอร์แลนด์
ไฟล์:Fra Angelico 009.jpg|การพิพากษาครั้งสุดท้ายฟราอันเจลิโคค.ศ. 1425-ค.ศ. 1431
ไฟล์:Oberrheinischer Meister um 1240 001.jpg|หน้าต่างประดับกระจกสีพิพิธภัณฑ์ที่ไฟรบูร์กอิมไบรสเกาเยอรมนี


## อ้างอิง

## ดูเพิ่ม
* ศิลปะศาสนาคริสต์

## แหล่งข้อมูลอื่น

*http://commons.wikimedia.org/wiki/Majestas_Domini
*http://commons.wikimedia.org/wiki/Reliefs_of_Majestas_Domini
*Christ in Majesty 
*(Getty Museum,); Christ in Majesty, manuscript illumination, German, (Hildesheim), about 1170s 
*''Christ in Majesty'', with apocalypse details: chancelk painting, Kempley, Gloucestershire c.1120
*Christ in Majesty: illumination in the Aberdeen Bestiary, late twelfth century
*Definition of Deesis -- Includes photos of the Deesis in the Hagia Sophia.

หมวดหมู่:คำศัพท์ศาสนาคริสต์
หมวดหมู่:ศิลปะไบแซนไทน์
หมวดหมู่:ศิลปะเกี่ยวกับพระเยซู
หมวดหมู่:ศิลปะคริสเตียน
หมวดหมู่:สัญลักษณ์ในศาสนาคริสต์
วัดสะแก

**วัดสะแก** อาจหมายถึง
* **[[วัดสะแก (จังหวัดชัยภูมิ)|วัดสะแก]]** อำเภอจัตุรัส จังหวัดชัยภูมิ
* **[[วัดสะแก (จังหวัดนครราชสีมา)|วัดสะแก]]** อำเภอเมืองนครราชสีมา จังหวัดนครราชสีมา
* **[[วัดสะแก (จังหวัดนนทบุรี)|วัดสะแก]]** อำเภอบางใหญ่ จังหวัดนนทบุรี
* **[[วัดสะแก (จังหวัดปทุมธานี)|วัดสะแก]]** อำเภอสามโคก จังหวัดปทุมธานี
* **[[วัดสะแก (จังหวัดพระนครศรีอยุธยา)|วัดสะแก]]** อำเภออุทัย จังหวัดพระนครศรีอยุธยา
* **วัดสะแก** ชื่อเดิมของวัดสระเกศราชวรมหาวิหาร เขตป้อมปราบศัตรูพ่าย กรุงเทพมหานคร
* **[[วัดสะแกเครือ]]** อำเภอเมืองตาก จังหวัดตาก
* **[[วัดสะแกแสง]]** อำเภอขามสะแกแสง จังหวัดนครราชสีมา
* **[[วัดสะแกงาม (กรุงเทพมหานคร)|วัดสะแกงาม]]** เขตบางขุนเทียน กรุงเทพมหานคร
* **[[วัดสะแกงาม (จังหวัดฉะเชิงเทรา)|วัดสะแกงาม]]** อำเภอราชสาส์น จังหวัดฉะเชิงเทรา
* **[[วัดสะแกงาม (จังหวัดนครราชสีมา)|วัดสะแกงาม]]** อำเภอพิมาย จังหวัดนครราชสีมา
* **[[วัดสะแกงาม (จังหวัดเพชรบูรณ์)|วัดสะแกงาม]]** อำเภอเมืองเพชรบูรณ์ จังหวัดเพชรบูรณ์
* **[[วัดสะแกซำ]]** อำเภอเมืองบุรีรัมย์ จังหวัดบุรีรัมย์
* **[[วัดสะแกซึง]]** อำเภอปากพลี จังหวัดนครนายก
* **[[วัดสะแกพนาราม]]** อำเภอเมืองเพชรบูรณ์ จังหวัดเพชรบูรณ์
* **[[วัดสะแกราย]]** อำเภอเมืองนครปฐม จังหวัดนครปฐม

สะแก
เดนนิส กาบอร์

**เดนนิส กาบอร์** ซีบีอี, เอฟอาร์เอส (Dennis Gabor CBE, FRS; 5 มิถุนายน ค.ศ. 1900 - 9 กุมภาพันธ์ ค.ศ. 1979) นักประดิษฐ์และวิศวกรไฟฟ้าชาวอังกฤษเชื้อสายยิว-ฮังการี  เป็นผู้ค้นพบหลักการของการสร้างภาพ 3 มิติแบบฮอโลกราฟี โดยบังเอิญขณะกำลังพัฒนาปรับปรุงคุณภาพของกล้องจุลทรรศน์อิเล็กตรอน การค้นพบครั้งนี้ทำให้เขาได้รับรางวัลโนเบลสาขาฟิสิกส์ ในปี ค.ศ. 1971 

เดนนิส กาบอร์เกิดในครอบครัวชาวยิวที่บูดาเปสต์ ประเทศฮังการี หลังจากจบการศึกษาวิศวกรรมไฟฟ้าจากฮังการี และเยอรมนี ก็ได้ทำงานวิจัยเกี่ยวกับหลอดรังสีคาโทด และเครื่องออสซิโลกราฟ 

หลังจากอดอล์ฟ ฮิตเลอร์ และพรรคนาซีเข้ามามีอำนาจในปี ค.ศ. 1933 เขาได้อพยพออกจากนาซีเยอรมนี และได้รับเชิญไปทำงานในประเทศอังกฤษ เขาได้รับสัญชาติอังกฤษในปี ค.ศ. 1946

เขาเสียชีวิตเมื่อวันที่ 9 กุมภาพันธ์ ค.ศ. 1979 ที่ลอนดอน ประเทศอังกฤษ

## อ้างอิง
* The life of Denis Gabor 

หมวดหมู่:นักฟิสิกส์ชาวยิว
หมวดหมู่:นักประดิษฐ์ชาวอังกฤษ
หมวดหมู่:นักประดิษฐ์ชาวยิว
หมวดหมู่:นักประดิษฐ์ชาวฮังการี
หมวดหมู่:วิศวกรชาวอังกฤษ
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวออสเตรีย-ฮังการีผู้ได้รับรางวัลโนเบล
หมวดหมู่:ชาวฮังการีผู้ได้รับรางวัลโนเบล
หมวดหมู่:ชาวสหราชอาณาจักรผู้ได้รับรางวัลโนเบล
หมวดหมู่:บุคคลจากบูดาเปสต์
หมวดหมู่:บุคคลจากลอนดอน
หมวดหมู่:ศิษย์เก่าจากมหาวิทยาลัยเทคนิคเบอร์ลิน
หมวดหมู่:ศิษย์เก่าจากมหาวิทยาลัยเทคนิคบูดาเปสต์
หมวดหมู่:บุคคลจากอิมพิเรียลคอลเลจลอนดอน
หมวดหมู่:ชาวอังกฤษเชื้อสายฮังการี
พระเจ้าบรมวงศ์เธอ พระองค์เจ้าแสงจันทร์

**พระเจ้าบรมวงศ์เธอ พระองค์เจ้าแสงจันทร์** (พ.ศ. 2359 – 2 กุมภาพันธ์ พ.ศ. 2421) เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาสุดใหญ่ มีพระโสทรเชษฐภคินี คือ พระเจ้าบรมวงศ์เธอ พระองค์เจ้าดวงเดือน (พ.ศ. 2354—2414) พระองค์เจ้าแสงจันทร์ได้รับราชการสนองพระเดชพระคุณเป็นพนักงานพระสุคนธ์ 

พระเจ้าบรมวงศ์เธอ พระองค์เจ้าแสงจันทร์ สิ้นพระชนม์เมื่อวันที่ 2 กุมภาพันธ์ พ.ศ. 2421 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชันษา 62 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 14 สิงหาคม พ.ศ. 2422

## พระอิสริยยศ

* พ.ศ. 2359 – 21 กรกฎาคม พ.ศ. 2367 : หม่อมเจ้าแสงจันทร์
* 21 กรกฎาคม พ.ศ. 2367 – 2 เมษายน พ.ศ. 2394 : พระเจ้าลูกเธอ พระองค์เจ้าแสงจันทร์
* 2 เมษายน พ.ศ. 2394 – 2 กุมภาพันธ์ พ.ศ. 2421 : พระเจ้าราชวรวงศ์เธอ พระองค์เจ้าแสงจันทร์
* 15 กรกฎาคม พ.ศ. 2454 : พระเจ้าบรมวงศ์เธอ พระองค์เจ้าแสงจันทร์

## พงศาวลี



## อ้างอิง

หมวดหมู่:พระองค์เจ้าหญิง
หมวดหมู่:พระเจ้าบรมวงศ์เธอ ชั้น 3
หมวดหมู่:พระราชธิดาในรัชกาลที่ 3
พระเจ้าบรมวงศ์เธอ พระองค์เจ้าสุบงกช

**พระเจ้าบรมวงศ์เธอ พระองค์เจ้าสุบงกช** (30 สิงหาคม พ.ศ. 2360 — 28 ตุลาคม พ.ศ. 2424) เป็นพระราชธิดาพระองค์ที่ 23 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาน้อยลาว

## พระประวัติ
พระเจ้าบรมวงศ์เธอ พระองค์เจ้าสุบงกช ประสูติเมื่อวันเสาร์ที่ 30 สิงหาคม พ.ศ. 2360 เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาน้อยลาว พระธิดาพระมหาอุปราช (เจ้าติสสะ) มีพระเชษฐาร่วมเจ้าจอมมารดาพระองค์หนึ่ง คือ พระเจ้าบรมวงศ์เธอ พระองค์เจ้าชาย (ไม่ปรากฏพระนาม) (11 มิถุนายน พ.ศ. 2358 - พ.ศ. 2364) 

พระองค์ประสูติในขณะที่พระราชบิดายังดำรงพระยศเป็นพระเจ้าลูกยาเธอ กรมหมื่นเจษฎาบดินทร์ เมื่อแรกประสูติจึงมีพระยศเป็น *หม่อมเจ้าสุบงกช* ต่อมาเมื่อพระราชบิดาได้บรมราชาภิเษกเป็นพระบาทสมเด็จพระนั่งเกล้าเจ้าอยู่หัว จึงทรงเลื่อนเป็น *พระเจ้าลูกเธอ พระองค์เจ้าสุบงกช* ทั้งนี้พระองค์เจ้าสุบงกชได้รับราชการสนองพระเดชพระคุณในการกำกับการแจกเบี้ยหวัด

พระเจ้าบรมวงศ์เธอ พระองค์เจ้าสุบงกช สิ้นพระชนม์เมื่อเวลา 22.07 น. ของวันศุกร์ที่ 28 ตุลาคม พ.ศ. 2424 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชนมายุได้ 64 พรรษา

## พระอิสริยยศ

* 30 สิงหาคม พ.ศ. 2360 — 21 กรกฎาคม พ.ศ. 2367 : หม่อมเจ้าสุบงกช
* 21 กรกฎาคม พ.ศ. 2367 — 2 เมษายน พ.ศ. 2394 : พระเจ้าลูกเธอ พระองค์เจ้าสุบงกช
* 2 เมษายน พ.ศ. 2394 — 28 ตุลาคม พ.ศ. 2424 : พระเจ้าราชวรวงศ์เธอ พระองค์เจ้าสุบงกช
* 15 กรกฎาคม พ.ศ. 2454 : พระเจ้าบรมวงศ์เธอ พระองค์เจ้าสุบงกช

## พงศาวลี



## อ้างอิง

หมวดหมู่:พระองค์เจ้า
หมวดหมู่:พระเจ้าบรมวงศ์เธอ ชั้น 3
หมวดหมู่:พระราชธิดาในรัชกาลที่ 3
หมวดหมู่:ชาวไทยเชื้อสายลาว
นิรันดร์ ธรรมปรีชา

**นิรันดร์ ธรรมปรีชา** เกิดเมื่อวันที่ 24 กันยายน พ.ศ. 2501 เป็นผู้กำกับภาพยนตร์ชาวไทย หนึ่งในผู้กำกับภาพยนตร์ กลุ่มคนไท มีผลงานกำกับภาพยนตร์เรื่องแรกคือ *ไผ่ปล้องเดียว* ในปี พ.ศ. 2529 จากนั้นสร้างชื่อเสียงกับภาพยนตร์เรื่อง *กะเหรี่ยงตกดอย* (2530) และ *ผลุบโผล่* (2533)  ที่สร้างรายได้ดีในสมัยนั้น จากนั้นเขากำกับในภาพยนตร์แนวชีวิตเรื่อง *ก้อนหินในดินทราย* (2533) และต่อมากำกับในภาพยนตร์ตลกที่เขาถนัดเรื่อง *3กบาล* (2533) และในปี 2552 ร่วมกับกับภาพยนตร์เรื่อง *โยมผีพ่อ* กับติ๊ก กลิ่นสี

## ผลงานกำกับภาพยนตร์

* *รักน่ารัก* (2525)
* *กุนซืออ้วน* (2525)
* *วันนี้ยังมีเธอ* (2526)
* *[[วันวานยังหวานอยู่ (ภาพยนตร์)|วันวานยังหวานอยู่]]* (2526)
* *หยุดหัวใจไว้ที่รัก* (2527)
* *สยามสแควร์* (2527)
* *18 กะรัต* (2528)
* *ฝันที่เป็นจริง* (2528)
* *ไผ่ปล้องเดียว* (2529)
* *เคหาสน์ดาว* (2529)
* *กะเหรี่ยงตกดอย* (2530)
* *กะเหรี่ยงลอยฟ้า* (2531)
* *กระชุ่มกระชวย* (2531)
* *ผิดฝาไม่ผิดตัว* (2531)
* *ผลุบโผล่* (2533)
* *ก้อนหินในดินทราย* (2533)
* *3กบาล* (2533)
* *ตามล่าแต่หาไม่เจอ* (2535)
* *เท่ ส้ม อ๋อง* (2535)
* *นะมะปะสุ* (2538)
* *รักไม่ถึง 100*  (2543)
* *นรกสาวตะรุเตา*  (2546)
* *สั่งตายห้ามตาย*  (2546)
* *กาม*  (2547)
* *มิดะ* (2547)
* *ผู้หญิงซอยทรัพย์* (2549)
* *โยมผีพ่อ* (2552)
* *โด๋-นัท* (2554)

### ช่างภาพ

* แม่หอยหลอด (2525)
* นักเลงตราควาย (2526)
* ไอ้เก่ง (2526)

### ผลงานแสดงละคร

* โลกสองใบของนายเดียว (2550) รับบท จิ๋ม บางจาก

### ผลงานกำกับละคร

* ตลาด โรงเจ ลิเก ความรัก (2546) ช่อง 7
* ฟ้าสวย เลนส์ใส (2549) ช่อง 7
* สะใภ้ไร้เงา (2559)  ช่อง 7
* ภูตสาวสื่อรัก (2560) ช่อง 7 
*สุภาพบุรุษ บ้านทุ่ง (2556) ช่อง 7

## อ้างอิง

หมวดหมู่:ผู้กำกับภาพยนตร์ชาวไทย
ไชนาเน็ทเวิร์กเทเลวิชั่น

**ไชนาเน็ทเวิร์กเทเลวิชั่น** หรือ **ซีเอ็นทีวี**(;) เป็นเว็บไซต์ของสถานีวิทยุโทรทัศน์กลางแห่งประเทศจีน และสถานีโทรทัศน์ในประเทศจีน เป็นเว็บไซต์ที่สามารถรับชมรายการสด และรายการย้อนหลังได้ โดยผ่านเว็บไซต์ http://www.cntv.cn หรือ http://www.cntv.com.cn 

## ส่วนประกอบของเว็บไซต์
*หน้าหลัก
*ส่วนชมรายการสดและรายการย้อนหลัง 
*ส่วนข่าว
*ส่วนเศรษฐกิจ
*ส่วนกีฬา
*ส่วนบันเทิง
*ส่วนภาพยนตร์
*ส่วนละครชุด
*ส่วนสารคดี
*ส่วนรายการเด็ก
*ส่วนวิทยาศาสตร์
*ส่วนการศึกษา
*ส่วนสุขภาพ
*ส่วนยานยนต์
*ส่วนไอที
*ส่วนแฟชั่น
*ส่วนอาหาร
*เกม
*ซีบอกซ์
*ศูนย์บริการ

## ดูเพิ่ม
*สถานีวิทยุโทรทัศน์กลางแห่งประเทศจีน

## แหล่งข้อมูลอื่น
*เว็บไซต์อย่างเป็นทางการ

ช
*
เคานต์นิโคไลแห่งมงเปอซา

**เคานต์นิโคไลแห่งมงเปอซา** หรือเดิมคือ **เจ้าชายนิโคไล วิลเลียม อเล็กซานเดอร์ เฟรเดอริกแห่งเดนมาร์ก** (; 28 สิงหาคม พ.ศ. 2542) เป็นพระโอรสคนโตในเจ้าชายโจอาคิมแห่งเดนมาร์ก กับเคาน์เตสอเล็กซันดราแห่งเฟรเดอริกสบอร์ก อดีตพระชายา มีน้องชายและน้องสาวร่วมบิดา คือ เคานต์เฟลิกซ์แห่งมงเปอซา เคานต์เฮนริกแห่งมงเปอซาและเคาน์เตสอะธีนาแห่งมงเปอซา

## ประวัติ
เคานต์นิโคไลแห่งมงเปอซาเกิดเมื่อวันที่ 28 สิงหาคม พ.ศ. 2542 ณ โรงพยาบาลมหาวิทยาลัยโคเปนเฮเกน (Rigshospitalet) ในพระอิสริยยศ เจ้าชายนิโคไลแห่งเดนมาร์ก เป็นพระโอรสพระองค์ใหญ่ในเจ้าชายโจอาคิมแห่งเดนมาร์ก กับเคาน์เตสอเล็กซันดราแห่งเฟรเดอริกสบอร์ก อดีตพระชายา เป็นพระราชนัดดาพระองค์แรกในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี เป็นพระราชภาติยะ (หลานลุง) คนโตใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน

เคานต์นิโคไลได้ทำพิธีบัพติศมาในโบสถ์น้อยในพระราชวังเฟรเดนสบอร์ก เมื่อวันที่ 6 พฤศจิกายน พ.ศ. 2542 มีพ่อทูนหัว ซึ่งเป็นพระปิตุลาฝ่ายพระชนก เจ้าชายเฟรเดอริก มกุฎราชกุมารแห่งเดนมาร์ก, เจ้าชายเอ็ดเวิร์ด เอิร์ลแห่งเวสเซ็กส์ และปีเตอร์ สทีนทรัป (Peter Steentrup) ส่วนแม่ทูนหัวที่เป็นพระมาตุจฉาฝ่ายพระมารดา ได้แก่ นิโคลา แบร์ด (Nicola Baird) และคามิลลา ฟลินต์ (Camilla Flint) 

บิดาและมารดาของเคานต์นิโคไลได้ประกาศว่าทรงแยกกันอยู่เมื่อวันที่ 16 กันยายน พ.ศ. 2547 ก่อนที่จะทรงหย่ากันเมื่อวันที่ 8 เมษายน พ.ศ. 2548 โดยก่อนการหย่าเคาน์เตสอเล็กซานดราไม่มีแผนที่จะเสด็จออกจากเดนมาร์ก อย่างไรก็ตามหลังจากการหย่า เคานต์เตสอเล็กซานดรา ก็ยังทรงพำนักและทรงงานในเดนมาร์กต่อไปเพื่อที่ร่วมกับเจ้าชายโจอาคิมใช้สิทธิในการดูแลพระโอรสทั้งสอง แม้ว่าภายหลังเคาน์เตสจะสมรสใหม่และเสียอิสริยยศชั้นเจ้าหญิงไปก็ตาม 

ส่วนบิดาของเคานต์นิโคไล ทรงหมั้นกับมารี กาวัลลีเย วันที่ 3 ตุลาคม พ.ศ. 2550 ก่อนที่จะทรงอภิเษกสมรสในวันที่ 24 พฤษภาคม พ.ศ. 2551 โดยในความสัมพันธ์ระหว่างเจ้าหญิงมารีแห่งเดนมาร์ก ซึ่งถือเป็นพระมารดาเลี้ยงของเคานต์และน้องชาย คือ เคานต์เฟลิกซ์ และทั้งคู่เข้ากันได้ดีกับแม่เลี้ยง

ในเดือนกันยายน พ.ศ. 2565 สมเด็จพระราชินีนาถมาร์เกรเธอที่ 2 ทรงตัดสินพระทัยถอดพระอิสริยยศพระโอรสธิดาในเจ้าชายโจอาคิม ทำให้ตั้งแต่วันที่ 1 มกราคม พ.ศ. 2566 เจ้าชายนิโคไลจึงทรงดำรงพระอิสริยยศ เคานต์นิโคไลแห่งมงเปอซา

## ยศ
* 28 สิงหาคม พ.ศ. 2542 – 29 เมษายน พ.ศ. 2551 : *ฮิสไฮนิส* เจ้าชายนิโคไลแห่งเดนมาร์ก
* 29 เมษายน พ.ศ. 2551 – 1 มกราคม พ.ศ. 2566 : *ฮิสไฮนิส* เจ้าชายนิโคไลแห่งเดนมาร์ก เคานต์แห่งมงเปอซา
* 1 มกราคม พ.ศ. 2566 - ปัจจุบัน *ฮิสเอ็กเซลเลนซี* เคานต์นิโคไลแห่งมงเปอซา

## พงศาวลี



## อ้างอิง

หมวดหมู่:เจ้าชายเดนมาร์ก
หมวดหมู่:บุคคลจากโคเปนเฮเกน
หมวดหมู่:ชาวเดนมาร์กเชื้อสายจีน
หมวดหมู่:ชาวเดนมาร์กเชื้อสายสหราชอาณาจักร
หมวดหมู่:ชาวเดนมาร์กเชื้อสายออสเตรีย
หมวดหมู่:ชาวเดนมาร์กเชื้อสายเช็ก
กอสซิปแคนดี้

"**กอสซิป แคนดี้**" () เป็นผลงานซิงเกิลที่ 47 ของคุมิ โคดะ ในรูปแบบควอดรุพเพิล เอ ไซด์ซิงเกิล มีกำหนดวางจำหน่ายวันที่ 7 กรกฎาคม พ.ศ. 2553 ในรูปแบบซีดีและซีดีคู่กับดีวีดี ประกอบไปด้วยเพลงหลัก 4 เพลง คือ Lollipop, Inside Fishbowl, Outside Fishbowl และ For you พร้อมกับเพลงพิเศษ Got To Be Real ที่มีในเฉพาะซีดีในการผลิตครั้งแรกเท่านั้น และซิงเกิล Gossip Candy มีคล้ายคลึงกับซิงเกิล 4 hot wave, FREAKY และ MOON ที่มีเพลงหลังในซิงเกิล 4 เพลง

เพลง Inside Fishbowl และเพลง Outside Fishbowl เป็นเพลงที่มีทำนองเดียวกัน แต่ต่างเนื้อร้องเหมือนกับซิงเกิล ยูเมโนะอุตะ / ฟูตาริเดะ...

เพลง "Lollipop" เป็นเพลงประกอบโฆษณา music.jp โฆษณาโทรศัพท์มือถือโซนี่ อีริคสันรุ่น XPERIA X10 ของ docomo และโฆษณาเซเว่นเน็ตของเซเว่น อีเลฟเว่น และนอกจากนี้ยังเป็นเพลงประกอบรายการ "แฮปปี้มิวสิก" ทางช่องนิปปอนทีวี เพลง "Inside Fishbowl" เป็นเพลงประกอบรายการ "กุรุกุรุไนน์ตี้ไนน์" ทางช่องนิปปอนทีวี เพลง "Outside Fishbowl" ประกอบละครซีรีส์สช่วงเที่ยงคืนของช่องนิปปอนทีวี และเพลง "Got To Be Real" เป็นเพลงประกอบโฆษณาเครื่องดื่มเป๊ปซี่
## รายชื่อเพลง
### ซีดี
# Lollipop
# Inside Fishbowl
# Outside Fishbowl
# For you
# Got To Be Real (เฉพาะซีดีในการผลิตครั้งแรกเท่านั้น)

### ดีวีดี
# Lollipop -Music Video-
# Inside Fishbowl -Music Video-
# Outside Fishbowl -Music Video-

## การแสดงสด
* 4 กรกฎาคม พ.ศ. 2553 - Dream Music Park - Lollipop
* 5 กรกฎาคม พ.ศ. 2553 - HEY! HEY! HEY! - "Can We Go Back"
* 9 กรกฎาคม พ.ศ. 2553 - MUSIC STATION - "Lollipop"
* 11 กรกฎาคม พ.ศ. 2553 - MUSIC JAPAN - "Lollipop"
* 11 กรกฎาคม พ.ศ. 2553 - CDTV - "Lollipop"

## ชาร์ต
;ออริกอนชาร์ต (ในญี่ปุ่น)

### ชาร์ตบิลบอร์ดเจแปน

## แหล่งข้อมูลอื่น
* ข้อมูลซิงเกิล Gossip Candy

หมวดหมู่:ซิงเกิลในปี พ.ศ. 2553
หมวดหมู่:เพลงญี่ปุ่น
หมวดหมู่:เพลงของคูมิ โคดะ
พหุนามกำลังสอง

ในทางคณิตศาสตร์ **พหุนามกำลังสอง** คือพหุนามที่มีดีกรีเท่ากับ 2 นั่นคือ เลขชี้กำลังของตัวแปรทุกตัวมีค่าไม่เกิน 2 เช่น 2x^2 + 4x + 7\! เป็นพหุนามกำลังสอง แต่ x^3 - 4x + 7\! ไม่เป็นพหุนามกำลังสอง

## สัมประสิทธิ์
สัมประสิทธิ์ของพหุนามกำลังสองมักเป็นจำนวนจริง หรือจำนวนเชิงซ้อน แต่ในความเป็นจริงแล้วพหุนามสามารถนิยามบนริงใด ๆ ได้

## ตัวแปร
พหุนามกำลังสองอาจมีตัวแปรเพียงตัวแปรเดียว หรือหลายตัวแปรก็ได้

### พหุนามกำลังสองตัวแปรเดียว
พหุนามกำลังสองตัวแปรเดียวใด ๆ สามารถเขียนในรูป
:ax^2 + bx + c\!
เมื่อ *x* เป็นตัวแปร และ *a*, *b*, *c* เป็นสัมประสิทธิ์

### พหุนามกำลังสองสองตัวแปร
พหุนามกำลังสองสองตัวแปรใด ๆ สามารถเขียนได้ในรูป
:ax^2 + bxy + cy^2 + dx + ey + f\!
โดยที่ *x* และ *y* เป็นตัวแปร และ *a* , *b* , *c* , *d* , *e* , *f* เป็นสัมประสิทธิ์ พหุนามกำลังสองสองตัวแปรเป็นรากฐานของการศึกษาภาคตัดกรวย

## อ้างอิง
*Algebra 1, Glencoe, ISBN 0-07-825083-8
*Algebra 2, Saxon, ISBN 0-939798-62-X

หมวดหมู่:พหุนาม
พิสิษฐ์ ฐิติธนพันธ์

**พิสิษฐ์ ฐิติธนพันธ์** หรือ **โต จรัล** โปรดิวเซอร์เพลงลูกทุ่ง และอดีตผู้บริหารระดับสูงของบริษัทอาร์ สยาม ในเครือ บริษัท อาร์เอส จำกัด (มหาชน)

## ประวัติ

พิสิษฐ์ ฐิติธนพันธ์ เดิมชื่อ **จรัล ไทยกุลภักดี** เกิดเมื่อวันที่ 29 มกราคม พ.ศ. 2503 เป็นลูกคนที่ 3 จากจำนวนพี่น้อง 7 คน ในบ้านสระสะแก อำเภอหนองกี่ จังหวัดบุรีรัมย์ เรียนหนังสือจบ ป.4 ก็บวชเรียนต่อ จนสอบได้นักธรรมเอก เปรียญธรรม 4 ประโยค และเรียนหนังสือควบคู่จนจบ ม.ศ.5 ก่อนจะศึกษาต่อในคณะรัฐศาสตร์ มหาวิทยาลัยรามคำแหง แต่เรียนได้เพียงสองปีก็ต้องหยุด เพราะไม่มีเงินเรียนต่อ ต้องออกมาทำงานเป็นตัวประกอบในภาพยนตร์, ละคร, ถ่ายแบบ และเป็นผู้ช่วยนักจัดรายการวิทยุ ชื่อ ไกรพล ภัทระพันธ์ ซึ่งทำรายการให้กับค่ายอีเอ็มไอ จนกระทั่งนักจัดรายการป่วย จึงได้ทำหน้าที่จัดรายการแทน

พิสิษฐ์ได้จัดรายการวิทยุทั่วประเทศ และเป็นพิธีกรรายการโทรทัศน์เกี่ยวกับเพลงลูกทุ่งหลายรายการ โดยใช้ชื่อว่า **โต จรัล ภัทระพันธ์** จนกระทั่งค่ายชัวร์ออดิโอ ติดต่อมาให้จัดรายการวิทยุและเป็นที่ปรึกษาเรื่องเพลงเมื่อปี พ.ศ. 2535 และบริษัทเปิดโอกาสให้สร้างนักร้อง ชื่อ ติ๊ก-สุรธรรม คำกลอง ต่อด้วยมนต์สิทธิ์ คำสร้อย จากนั้นก็จัดรายการวิทยุควบคู่กับการเป็นโปรดิวเซอร์นักร้องส่วนใหญ่ในชัวร์ออดิโอเรื่อยมา อาทิ เช่น เอกพจน์ วงศ์นาค ฝน ธนสุนทร มนต์สิทธิ์ คำสร้อย กานดา วราพร ดำรง วงศ์ทอง เกษม คมสันต์ สำราญ บุญลาภ กระทั่งถึงงานของแอร์ สุชาวดี เป็นชุดสุดท้าย โต จรัล เลิกจัดรายการวิทยุเมื่อปี พ.ศ. 2546 และเมื่อปี พ.ศ. 2547 ก็ได้ลาออกจากบริษัทชัวร์ออดิโอ ก่อนจะตั้งบริษัท เอ๊กซตร้า ซาวนด์ ขึ้น ศิลปินในสังกัดได้แก่ มด รังสิมันตุ์ จ่าหลอย เฮนรี่ และธันวา ราศีธนู แต่ด้วยปัญหาเทปผีซีดีเถื่อนที่ระบาดหนักในขณะนั้น ทำให้ค่ายเพลงขนาดเล็กหลายบริษัท รวมทั้งบริษัทของเขาไม่สามารถดำเนินกิจการต่อไปได้

ต่อมา โต จรัล ได้รับโอกาสให้เข้าทำงานในบริษัทมาสเตอร์เทป จำกัด ในตำแหน่งผู้จัดการบริษัท และโปรดิวเซอร์เพลง ผลิตผลงานเพลงจากนักร้องในสังกัด ได้แก่ จิตหรา พูนลาภ คู่แฝด โอ-เอ ปอ ปาริชาต

ภายหลัง บริษัท มาสเตอร์เทป ได้ปิดตัวลง งดการผลิตผลงานเพลง เนื่องจากปัญหาเทปผีซีดีเถื่อน ศิลปินในสังกัด รวมทั้งโต จรัล จึงย้ายไปสังกัดค่ายเพลง อาร์ สยาม ในเครือ บริษัท อาร์เอส จำกัด (มหาชน) โดยเป็นผู้บริหาาระดับสูงยูนิตโฮมฮีก ดูแลผลิตศิลปิน เช่น จินตหรา พูนลาถ, แมน มณีวรรณ, สนุ๊ก สิงห์มาตร, เดือนเพ็ญ อำนวยพร, กลุ่มศิลปินอีสานตลาดแตก ฯลฯ

ต่อมา ปี 2560 ได้ลาออกเพื่อไปทำงานกับบริษัท ท็อปไลน์มิวสิค

## ครอบครัว

โต จรัล สมรสกับ รุ่งทิวา ไทยกุลภักดี มีบุตรชายสองคน บุตรคนโตคือ สุขุมพันธ์ ฐิติธนพันธ์ หรือ บิทเติ้ล ศิลปิน นักแต่งเพลง สังกัดค่ายเพลงอาร์สยาม

## ปัจจุบัน

## อ้างอิง

* อาร์สยามเปิดประตูรับ จินตหรา หวังลุยตลาดอีสานเต็มที่
* อาร์สยาม ปลื้ม ผลงานเข้าตาประชาชน กวาด 6 รางวัล 
* Putting pressure ON POP

หมวดหมู่:บุคคลที่เกิดในปี พ.ศ. 2503
หมวดหมู่:บุคคลในวงการดนตรี
เศรษฐศาสตร์ธุรกิจ

**เศรษฐศาสตร์ธุรกิจ** หรือ **เศรษฐศาสตร์พาณิชย์** () เป็นส่วนหนึ่งของทฤษฎีทางเศรษฐศาสตร์ที่มุ่งเน้นไปยังหน่วยธุรกิจ และวิเคราะห์ไปยังส่วนต่างๆขององค์กรที่หลากหลาย รวมถึงการสร้างสายสัมพันธ์อันดีกับกลุ่มแรงงาน, ส่วนกลาง และผลิตผลทางการตลาด

## วัตถุประสงค์หลัก
**เศรษฐศาสตร์ธุรกิจ** มีความเกี่ยวข้องกับประเด็นต่างๆที่เกี่ยวข้องกับทางเศรษฐศาสตร์ รวมทั้งการแก้ปัญหา, การจัดการ, ยุทธวิธีในองค์กรธุรกิจ, ประเด็นและปัญหาดังเช่น : การอธิบายว่าทำไมจึงเกิดผลลัพธ์เช่นนี้, สาเหตุที่ทำให้องค์กรประสบกับความเจริญรุ่งเรือง ทั้งในส่วนของ การจัดการในแนวตั้งและแนวนอน, บทบาทของนักลงทุนกับคณะผู้บริหาร; ความสำคัญในโครงสร้างขององค์กร; การรักษาความสัมพันธ์ต่อลูกจ้าง, นายจ้าง, ผู้จัดการส่วนกลาง, ลูกค้า, รัฐบาล; ตลอดจนปฏิกิริยาที่มีต่อความมั่นคงกับสภาพแวดล้อมทางธุรกิจ

## ความกำกวมในการนำไปใช้
คำศัพท์"เศรษฐศาสตร์ธุรกิจ" ถูกนำไปใช้ในหลายทาง บางครั้งนำไปพ้องกับความหมายของคำว่า เศรษฐศาสตร์อุตสาหกรรม, เศรษฐศาสตร์การจัดการ และเศรษฐศาสตร์เพื่อการธุรกิจ โดย *เศรษฐศาสตร์อุตสาหกรรม* นั้นมีนิยามที่ใกล้เคียงที่สุด ในขณะที่สาระสำคัญมีความหมายแตกต่างมากมายกว่า ทั้ง*เศรษฐศาสตร์เพื่อการธุรกิจ* กับ *เศรษฐศาสตร์การจัดการ *

อีกหนึ่งมุมมองให้นิยามถึงเศรษฐศาสตร์ธุรกิจนั้น มีความหมายกินขอบเขตกว้างกว่า*เศรษฐศาสตร์อุตสาหกรรม* ซึ่งมิได้เกี่ยวข้องกับ "อุตสาหกรรม" เพียงอย่างเดียว แต่รวมถึง"ภาคธุรกิจบริการ" ที่นำมาใช้อย่างจริงจังในงานประพันธ์ด้าน "กลยุทธ์ทางธุรกิจ" อีกด้วย ส่วน*เศรษฐศาสตร์เพื่อการธุรกิจ *จะมองไปที่ทฤษฎีทางเศรษฐกิจเป็นใหญ่ แต่มุ่งจุดสนใจการนำทฤษฎีทางเศรษฐศาสตร์เหล่านี้ไปใช้ในโลกธุรกิจของจริง และ*เศรษฐศาสตร์การจัดการ* มีความสัมพันธ์กับการดำเนินการโดยมุ่งเน้นการตัดสินใจเกี่ยวกับการจัดการเป็นหลัก

## การตีความหมายของเศรษฐศาสตร์ธุรกิจในแต่ละมหาวิทยาลัย

## Notes

## อ้างอิง
* ความหมายของวิชาเศรษฐศาสตร์ธุรกิจ (North Eastern University) 
* *[[National Association for Business Economics|Business Economics]]*, quarterly journal. Links to article titles. 

## แหล่งข้อมูลอื่น
* ความรู้ทั่วไปเกี่ยวกับวิชาเศรษฐศาสตร์ธุรกิจ (North Eastern University) 
* National Association for Business Economics (NABE, United States): Homepage 
* Canadian Association for Business Economics (CABE)
* Australian Business Economists 

หมวดหมู่:การจัดการ
หมวดหมู่:เศรษฐศาสตร์ธุรกิจ
หมวดหมู่:การศึกษาธุรกิจ
ประเทศจีนในกีฬาภูมิภาคเอเชียตะวันออก 1993

**[[สาธารณรัฐประชาชนจีน]]**ได้เป็นเจ้าภาพจัดแข่งขันกีฬาภูมิภาคเอเชียตะวันออก 1993 จัดขึ้น ณ เมืองเซี่ยงไฮ้ มีพิธีเปิดอย่างเป็นทางการในวันที่ 9 พฤษภาคม พ.ศ. 2546 และมีพิธีปิดในวันที่18 พฤษภาคม พ.ศ. 2546

หลังจบสิ้นการแข่งขัน สาธารณรัฐประชาชนจีนได้รับเหรียญรวมทั้งสิ้น 213 เหรียญ แบ่งเป็น 105 เหรียญทอง 74 เหรียญเงิน และ 34 เหรียญทองแดง ซึ่งได้เป็นเจ้าเหรียญทองสมัยแรก

หมวดหมู่:กีฬาภูมิภาคเอเชียตะวันออก
ยูดิมอร์โฟดอน

ยูดิมอร์โฟดอน (Eudimorphodon) เป็นเทอโรซอร์ชนิดหนึ่ง ถูกค้นพบในปี 1973 โดย Mario Pandolfi ที่เมืองเบอร์กาตา ประเทศอิตาลี และอธิบายในปีเดียวกันโดย Rocco Zambelli โครงกระดูกที่สมบูรณ์ครั้งแรกของมัน ถูกดึงมาจากหินดินดานฝากในช่วงยุคไทรแอสซิก ทำให้ ยูดิมอร์โฟดอนกลายเป็นเทอโรซอร์ที่เก่าแก่ที่สุด มันกางปีกได้ประมาณ 100 ซม. (3.3 ฟุต) และปลายหางกระดูกที่ยาวอาจใช้เพื่อทำให้มันบินได้เร็วขึ้น และถ่วงน้ำหนักตัว อย่างแรมโฟริงคัส ยูดิมอร์โฟดอน ในปัจจุบันนี้เราพบฟอสซิลของมัน 2 สปีชีส์ สปีชีส์ที่ 1 คือ E. ranzii ได้อธิบายครั้งแรกโดย Zambelli ในปี 1973 สปีชีส์ที่สอง คือ E. rosenfeldi ถูกตั้งชื่อโดย Dalla Vecchia ในปี 1995 สำหรับสองตัวอย่างที่พบในอิตาลี

หมวดหมู่:เทอโรซอร์
ประเทศไทยในกีฬาแหลมทอง 1959

**ประเทศไทย** ได้เป็นเจ้าภาพจัดการแข่งขันกีฬาแหลมทอง 1959 ถือเป็นการแข่งขันกีฬาแหลมทองครั้งที่ 1 มีการจัดขึ้นที่กรุงเทพมหานคร ซึ่งมีพิธีเปิดอย่างเป็นทางการในวันที่ 12 ธันวาคม พ.ศ. 2502 และพิธีปิดในวันที่ 17 ธันวาคม พ.ศ. 2502  

หลังจบสิ้นการแข่งขัน นักกีฬาไทยได้รับเหรียญทอง 35 เหรียญ เหรียญเงิน 26 เหรียญ และเหรียญทองแดง 15 เหรียญ รวม 76 เหรียญ เป็นการได้ครองเจ้าเหรียญทองจากการแข่งขันกีฬานานาชาติครั้งแรกของประเทศไทย

## รายนามนักกีฬาไทยที่ได้เหรียญทอง
;กรีฑา
* สุทธิ มัณยากาศ (100 ม. ชาย และ 200 ม. ชาย)
* สมศักดิ์ ทองอร่าม (400 ม. ชาย และ 800 ม. ชาย)
* สำเภา ปลอดโปร่ง (1,500 ม. ชาย)
* สมนึก ศรีสมบัติ (10,000 ม. ชาย)
* ทีมชาย 4×100 เมตร และ 4×400 เมตร
* ประเวช อาชสมิท (กระโดดไกล)
* สำเภา พลลาตัน (พุ่งแหลน)
* ประดิษฐ์ แสงงาน (ทุ่มน้ำหนัก)
* รัตนา สุประดิษฐ์ (200 ม. หญิง)
* ทีมหญิง 4×100 เมตร
* พรศรี สงเปีย (ขว้างจักร)
* กุศลวรรณ โสรัชต์ (ทุ่มน้ำหนัก)

;แบดมินตัน
* ธนู ขจัดภัย
* เจริญ วรรธนะสิน-กมล สุทธวนิช

;บาสเกตบอล
* ทีมชาย

;มวยสากลสมัครเล่น
* รุ่นไลท์ฟลายเวท บำเหน็จ อินทรีรัตน์
* รุ่นฟลายเวท กิจจา พัลลภ
* รุ่นไลท์เวท สืบ จุลทเกาศลย์
* รุ่นไลท์เวลเตอร์เวท สวงศ์ มงคลฤทธิ์
* รุ่นเวลเตอร์เวท ทองสาย เทพธานี

;จักรยาน
* ถาวร จีระพันธ์
* วันชัย วีระศนียกุล

;เทนนิส
* สุธีพันธ์ กรลักษณ์
* สงวน สุจารีกุล
* สงวน สุจารีกุล-พะเนาว์ สุดสวัสดิ์
* สงวน สุจารีกุล-สุธีพันธ์ กรลักษณ์

;ยิงปืน
* เฉลิมศักดิ์ อินทรสว่าง
* นภา ธนูสิงห์
* ประทีป ผลพันธ์ทิน
* กฤษฎา อรุณวงษ์ ณ อยุธยา

;วอลเลย์บอล
* ทีมชาย

;ยกน้ำหนัก
* ชัยยะ สุขจินดา

## อ้างอิง

ห
ประเทศไทยในซีเกมส์ 2003

**ประเทศไทย** ส่งนักกีฬาเข้าร่วมการแข่งขันกีฬาซีเกมส์ 2003 (ซีเกมส์ ครั้งที่ 22) ณ ฮานอยและโฮจิมินห์ซิตี ประเทศเวียดนาม ซึ่งมีพิธีเปิดอย่างเป็นทางการในวันที่ 5 ธันวาคม พ.ศ. 2546 และพิธีปิดในวันที่ 13 ธันวาคม พ.ศ. 2546  

หลังจบสิ้นการแข่งขัน นักกีฬาไทยได้รับเหรียญทอง 90 เหรียญ เหรียญเงิน 93 เหรียญ และเหรียญทองแดง 98 เหรียญ รวม 281 เหรียญ ได้อยู่ในอันดับ 2 ของตารางสรุปเหรียญรองจากเจ้าภาพเวียดนามที่ได้เหรียญทองไปครอง 158 เหรียญทอง

## อ้างอิง

หมวดหมู่:ประเทศไทยในซีเกมส์
เจษฎากร เหมแดง

**เจษฎากร เหมแดง**  เกิดวันที่ 2 มีนาคม พ.ศ. 2529 ที่จังหวัดอุบลราชธานี เป็นนักฟุตบอลอาชีพชาวไทย สังกัดอุบล ครัวนภัส ในตำแหน่ง กองหลังฝั่งขวาและกองกลางฝั่งขวา ถนัดเท้าขวา

## เกียรติประวัติ

### สโมสร
;ชลบุรี
* ไทยแลนด์พรีเมียร์ลีก (1): 2007
* ไทยเอฟเอคัพ (1): 2010
* ถ้วยพระราชทาน ก. (3): 2008, 2009, 2011

;บางกอกกล๊าส
* ไทยเอฟเอคัพ (1): 2014

## อ้างอิง

## แหล่งข้อมูลอื่น
* เจษฎากร เหมแดง จากเว็บไซต์สโมสรฟุตบอลชลบุรี เอฟซี

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดอุบลราชธานี
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลอุบล ยูไนเต็ด
หมวดหมู่:ผู้เล่นสโมสรฟุตบอลสีหมอก
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลอุบล ครัวนภัส
พระวรสารลินดิสฟาร์น

**พระวรสารลินดิสฟาร์น** (,  - หอสมุดบริติช, ลอนดอน) เป็นหนังสือพระวรสารวิจิตรที่เขียนเป็นภาษาละติน ที่เขียนขึ้นที่ลินดิสฟาร์นในนอร์ทธัมเบรียเมื่อปลายคริสต์ศตวรรษที่ 7 ถึงต้นคริสต์ศตวรรษที่ 8  “*พระวรสารลินดิสฟาร์น*” ประกอบด้วยพระวรสารทั้งสี่ฉบับของพันธสัญญาใหม่   พระวรสารฉบับนี้ถือว่าเป็นงานศิลปะชิ้นที่งดงามที่สุดของงานศิลปะอันเป็นเอกลักษณ์ของราชอาณาจักร ซึ่งเป็นลักษณะงานศิลปะที่ผสานระหว่างศิลปะแองโกล-แซ็กซอนและศิลปะเคลติกที่เรียกว่าศิลปะไฮเบอร์โน-แซ็กซอนหรือศิลปะเกาะ พระวรสารเป็นงานฉบับสมบูรณ์ขาดก็แต่หน้าปกดั้งเดิม และอยู่ในสภาพที่ดีเมื่อคำนึงถึงอายุของหนังสือ

## ประวัติ
“*พระวรสารลินดิสฟาร์น*” เชื่อกันว่าเป็นงานของนักบวชเอดฟริธแห่งลินดิสฟาร์นผู้ต่อมามีตำแหน่งเป็นพระสังฆราชที่นั่นในปี ค.ศ. 698 และเสียชีวิตในปี ค.ศ. 721 นักวิชาการปัจจุบันระบุว่าปีที่เขียนคือราวปี ค.ศ. 715 และเชื่อกันว่าเป็นงานที่สร้างเพื่อเป็นเกียรติแก่นักบุญคัธเบิร์ต แต่อาจจะเป็นได้ว่าเอดฟริธสร้างงานขึ้นก่อนปี ค.ศ. 698 เพื่อเป็นการฉลองการยกฐานะของนักบุญคัธเบิร์ตของนักบุญคัธเบิร์ตในปีนั้น  งานพระวรสารฉบับนี้เต็มไปด้วยภาพประกอบที่ตกแต่งอย่างวิจิตรงดงามตามแบบฉบับของศิลปะเกาะ เดิมมีหน้าปกเป็นหนังที่ประดับด้วยอัญมณีและโลหะที่สร้างโดยบิลฟริธเดอะอังคอไรท์ในคริสต์ศตวรรษที่ 8 ระหว่างการรุกรานของไวกิงที่ลินดิสฟาร์นหน้าปกก็สูญหายไป และหน้าปกใหม่ได้รับการสร้างขึ้นในปี ค.ศ. 1852 อักขระที่ใช้เขียนเป็นอักขระแบบเกาะ

ในคริสต์ศตวรรษที่ 10 ก็ได้มีการแปลพระวรสารเป็นภาษาอังกฤษเก่า โดยแทรกคำต่อคำระหว่างเนื้อหาที่เป็นภาษาละติน โดยอัลเฟรด โพรโวสต์แห่งเชสเตอร์-เลอ-สตรีท ซึ่งเป็นงานแปลพระวรสารเป็นภาษาอังกฤษฉบับที่เก่าแก่ที่สุด

ระหว่างการยุบอารามสมเด็จพระเจ้าเฮนรีที่ 8 แห่งอังกฤษก็มีพระบรมราชโองการให้นำพระวรสารจากมหาวิหารเดอแรม ในคริสต์ศตวรรษที่ 17 เซอร์โรเบิร์ต ค็อตตอนก็ซื้อพระวรสารจากทอมัส วอล์คเคอร์ราชเลขาธิการของรัฐสภา งานสะสมหนังสือของค็อตตอนตกมาเป็นของพิพิธภัณฑ์บริติชในคริสต์ศตวรรษที่ 18 และต่อมาหอสมุดบริติชเมื่อแยกตัวจากพิพิธภัณฑ์

## อ้างอิง

## บรรณานุกรม
*Calkins, Robert G. *Illuminated Books of the Middle Ages*. Ithaca, New York: Cornell University Press, 1983.
*De Hamel, Christopher. *A History of Illuminated Manuscripts*. Boston: David R. Godine, 1986.
*Walther, Ingo F. and Norbert Wolf. *Codices Illustres: The world's most famous illuminated manuscripts, 400 to 1600*. Köln, TASCHEN, 2005.

## ดูเพิ่ม
* พระวรสาร
* หนังสือพระวรสาร
* หนังสือวิจิตร
* ศิลปะเกาะ

## แหล่งข้อมูลอื่น

*The Lindisfarne Gospels , a free online seminar from the British Library.
*Lindisfarne Gospels: information, zoomable image  British Library website
*British Library Digital Catalogue of Illuminated Manuscripts entry 
*Lindisfarne Gospels , from the Northumbrian Association.

ลินดิสฟาร์น
หมวดหมู่:วรรณกรรมศาสนาคริสต์
หมวดหมู่:วรรณกรรมสมัยกลาง
หมวดหมู่:เอกสารตัวเขียนสีวิจิตร
หมวดหมู่:วรรณกรรมภาษาละติน
หมวดหมู่:ศิลปะไฮเบอร์โน-แซ็กซอน
หมวดหมู่:หนังสือจากคริสต์ศตวรรษที่ 8
หมวดหมู่:งานสะสมของหอสมุดบริติช
นกเค้าโมง

**นกเค้าโมง** หรือ **นกเค้าแมว** (; ) เป็นนกเค้าขนาดเล็กชนิดหนึ่ง มีลายสีน้ำตาลทั่วทั้งตัว ด้านใต้ของลำตัวเป็นสีขาวและมีลายสีขาวในแนวตั้งลากยาวขึ้นมาที่บริเวณอกอย่างไม่เป็นระเบียบ มีม่านตาสีเหลือง ในวัยเล็กจะมีลวดลายบนหัวเป็นจุดคล้ายกับนกเค้าแคระ (*G. brodiei*) ซึ่งเป็นนกในสกุลเดียวกันและเป็นนกจำพวกนกเค้าแมวที่เล็กที่สุดที่พบได้ในประเทศไทย

นกเค้าโมง มีการกระจายพันธุ์อย่างกว้างขวางในภูมิภาคเอเชียใต้จนถึงเอเชียอาคเนย์และเอเชียตะวันออก มีชนิดย่อยทั้งสิ้น 8 ชนิด (ดูในตาราง) สามารถปรับตัวให้อยู่ได้ในทุกสภาพแวดล้อม ทั้งป่าทึบที่มีความสูงจากระดับน้ำทะเลไม่เกิน 1,980 เมตร จนถึงสวนสาธารณะในเมืองใหญ่ บางครั้งอาจจะพบได้ในเวลากลางวันได้อีกด้วย จึงนับเป็นนกจำพวกนกเค้าแมวอีกชนิดหนึ่งที่พบเห็นตัวได้บ่อยรองมาจากนกแสก (*Tyto alba*) สำหรับในประเทศไทย พบได้ทุกภาคยกเว้นภาคใต้ตอนล่างและภาคกลางตอนล่าง

มีพฤติกรรมร้องได้หลายเสียง หลายทำนอง ในเวลากลางคืนจะร้องเป็นครั้งคราวคล้ายกับจะบอกโมงยาม จึงได้ชื่อว่า "นกเค้าโมง"

เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าพุทธศักราช 2535 แต่จากความที่เป็นนกขนาดเล็ก จึงทำให้นกเค้าโมงเป็นนกเค้าอีกชนิดหนึ่งที่มีผู้คนนิยมเลี้ยงเป็นสัตว์เลี้ยงเช่นเดียวกับนกเค้าแคระ

## อ้างอิง

## แหล่งข้อมูลอื่น
* 

หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
โมง
หมวดหมู่:นกที่พบในประเทศอินเดีย
แทกู

**แทกู** (; ) เป็นพื้นที่นครบาลที่มีขนาดใหญ่เป็นอันดับสามของเกาหลี เป็นเมืองที่มีขนาดใหญ่ที่สุดเป็นอันดับสี่ของประเทศ ด้วยจำนวนประชากรกว่าสองล้านห้าแสนคน แทกูยังเป็นศูนย์กลางการทอผ้าของประเทศ และเป็นเมืองที่มีการจัดการแข่งขันฟุตบอลโลก ในปี ค.ศ.2002 ตลอดจนเป็นศูนย์การค้าพืชสมุนไพรนานาชนิด โดยมีสถานพยาบาลแผนตะวันออกกว่า 300 แห่งที่ใช้สมุนไพรเหล่านี้ในการรักษา ตลอดจนมีร้านขายยาสมุนไพร และร้านปรุงสมุนไพรรวมอยู่ด้วย เมืองแทกูมีหอคอยที่มีความสูงชื่อ วูบัง ตั้งตระหง่านอยู่ ซึ่งสามารถมองเห็นทิวทัศน์ที่สวยงามของเมืองนี้ได้เป็นอย่างดี ตลอดจนมีภูเขาพัลกงซาน ตั้งอยู่ทางทิศเหนือของตัวเมือง

## อ้างอิง

## หนังสืออ่านเพิ่ม
* 
* 
* 
* 
* Shin, Hyeong-seok (신형석).  (1999). 통일신라의 새로운 수도가 될 뻔했던 대구 (Tongilsilla-ui saeroun sudo-ga doel ppeonhaetteon Daegu) (Daegu, which almost became the new capital of Unified Silla). In Daegu-Gyeongbuk Historical Society, ed., pp.&nbsp;78–91.*
* 
* 
* 

## แหล่งข้อมูลอื่น

* City website  
* Daegu : Official Site of Korea Tourism Org 
* City Bus Schedule and Routes


หมวดหมู่:นครพิเศษและมหานครของประเทศเกาหลีใต้
เออร์วิน พานอฟสกี

**เออร์วิน พานอฟสกี** (; 30 มีนาคม ค.ศ. 1892 - 14 มีนาคม ค.ศ. 1968) เออร์วิน พานอฟสกีเป็นนักประวัติศาสตร์ศิลป์คนสำคัญชาวเยอรมันผู้อพยพไปตั้งถิ่นฐานอยู่ในสหรัฐอเมริกาและเป็นผู้มีอิทธิพลต่อการศึกษาทางวิชาการเกี่ยวกับประติมานวิทยา งานเขียนหลายชิ้นของพานอฟสกียังคงได้รับการตีพิมพ์อยู่จนกระทั่งทุกวันนี้รวมทั้ง “*Studies in Iconology : Humanist Themes in the Art of the Renaissance*” ที่ได้รับการตีพิมพ์ครั้งแรกในปี ค.ศ. 1939 และงานศึกษาค้นคว้าเกี่ยวกับอัลเบรชท์ ดือเรอร์

## งานเขียน
* *Idea: A Concept in Art Theory* (ค.ศ. 1924)
* *Perspective as Symbolic Form* (ค.ศ. 1927)
* *Studies in Iconology* (ค.ศ. 1939)
* *The Life and Art of Albrecht Dürer* (ค.ศ. 1943)
* *Gothic Architecture and Scholasticism* (ค.ศ. 1951)
* *Early Netherlandish Painting* (ค.ศ. 1953)
* *Meaning in the Visual Arts* (ค.ศ. 1955)
* *Pandora's Box: the Changing Aspects of a Mythical Symbol* (ค.ศ. 1956) (ร่วมกับดอรา พานอฟสกี)
* *Renaissance and Renascences in Western Art* (ค.ศ. 1960)
* *Tomb Sculpture* (ค.ศ. 1964)
* *Problems in Titian, mostly iconographic* (ค.ศ. 1969)

## อ้างอิง

*Holly, Michael Ann, *Panofsky and the Foundations of Art History*, Ithaca, Cornell University Press, (1985)
*Ferretti, Sylvia,* Cassirer, Panofsky, Warburg: Symbol, Art, and History,* New Haven, Yale University Press, (1989)
*Lavin, Irving, editor, *Meaning in the Visual Arts: View from the Outside. A Centennial Commemoration of Erwin Panofsky (1892–1968)*, Princeton, Institute for Advanced Study, (1995)
*Panofsky, Erwin, & Lavin, Irving (Ed.), *Three essays on style*, Cambridge, MA, MIT Press, (1995)
* ''Panofsky, Erwin''.  in the  ''Dictionary of Art Historians''  Lee Sorensen, ed.

## ดูเพิ่ม
* ประติมานวิทยา 

## แหล่งข้อมูลอื่น
*Biography
*Erwin Panofsky Papers at the Smithsonian's Archives of American Art

หมวดหมู่:บุคคลจากฮันโนเฟอร์
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายยิว
หมวดหมู่:บุคคลในคริสต์ศตวรรษที่ 20
หมวดหมู่:นักประวัติศาสตร์ศิลป์